ΓΡΑΠΤΗ ΕΡΩΤΗΣΗ E-0484/99

υποβολή: Jan Lagendijk (V) προς την Επιτροπή

(5 Μαρτίου 1999)

Θέμα: Διάλυση ευρωπαïκών πλοίων στην Ινδία

Στην ινδική περιφέρεια Alang διαλύονται παλιά ευρωπαϊκά πλοία χωρίς να τηρούνται οι διατάξεις για την προστασία των εργαζομένων ή του περιβάλλοντος. Τα υπό διάλυση ευρωπαϊκά πλοία που περιέχουν δηλητηριώδεις ουσίες διαλύονται συχνά εργάτες που δεν προστατεύουν καθόλου τα χέρια τους. Αυτές οι δηλητηριώδεις ουσίες διοχετεύονται στο περιβάλλον χωρίς να γίνεται καμία επεξεργασία. Τόσο από κοινωνική όσο και από περιβαλλοντική άποψη η κατάσταση αυτή είναι απαράδεκτη(1). Γνωρίζει η Επιτροπή τον τρόπο με τον οποίο διαλύονται στην Ινδία τα ευρωπαϊκά πλοία; Δεν συμφωνεί η Επιτροπή με την άποψή μου ότι αυτή η σκανδαλώδης πρακτική πρέπει να σταματήσει;

Πως εξηγεί η Επιτροπή το γεγονός ότι αυτή η πρακτική εξακολουθεί ακόμη μετά την υπογραφή της Σύμβασης της Βασιλείας στις 1 Ιανουαρίου 1998 η οποία έχει καταστεί δεσμευτική και για την Ευρωπαϊκή Ένωση; Σε ποια διαβήματα θα προβεί η Επιτροπή προκειμένου να διασφαλισθεί ότι η Σύμβαση της Βασιλείας θα εφαρμοσθεί; Πως συμβιβάζεται κατά την άποψη της Επιτροπής η διάλυση παλαιών ευρωπαϊκών πλοίων στην Ινδία με την υποστηριζόμενη εκ μέρους της αρχής της γειτνίασης; Με ποιο τρόπο θα υποστηρίξει συγκεκριμένα η Επιτροπή, αυτή την αρχή της γειτνίασης όσον αφορά τη διάλυση των ευρωπαϊκών πλοίων;

Τώρα που έχει ήδη εκπονηθεί η εξαιρετική οδηγία για τα παλαιά αυτοκίνητα(2) καλείται η Επιτροπή να αναλάβει την πρωτοβουλία εκπόνησης παρόμοιας οδηγίας για τα παλαιά πλοία ούτως ώστε να ενισχυθεί η διάλυση των πλοίων που προέρχονται από χώρες της Ευρωπαϊκής Ένωσης βάσει περιβαλλοντικώς και κοινωνικώς υπεύθυνου τρόπου. Η άνευ κόστους παράδοση ενός πλοίου σε επιχείρηση η οποία θα το διαλύει με υπεύθυνο τρόπο ως προς τον άνθρωπο και το περιβάλλον πρέπει να αποτελεί το επίκεντρο της οδηγίας αυτής. Το κόστος μπορεί να χρηματοδοτηθεί από την επιβολή επιβάρυνσης στην τιμή των νέων πλοίων ούτως ώστε να διασφαλισθεί ορθή ανακύκλωση στο μέλλον. Προτίθεται η Επιτροπή να αναλάβει πρωτοβουλία για παρόμοια οδηγία;

Απάντηση της κας Bjerregaard εξ ονόματος της Επιτροπής

(29 Απριλίου 1999)

Κατά τους τελευταίους μήνες, αναφέρθηκε στην Επιτροπή το πρόβλημα της εξαγωγής ευρωπαϊκών σκαφών σε διαλυτήρια της Ασίας, ιδίως στην Ινδία, το Bangladesh και το Πακιστάν. Η Επιτροπή έχει υπόψη της τον τρόπο με τον οποίο εκτελούνται οι αντίστοιχες δραστηριότητες διάλυσης. Συμφωνεί ότι οι συνθήκες υπό τις οποίες διαλύονται τα πλοία αυτά στις ως άνω χώρες δημιουργούν σοβαρούς κινδύνους για την υγεία των εργαζομένων και το περιβάλλον και είναι απαράδεκτες. Επί του παρόντος εξετάζει σειρά μέτρων προκειμένου να αντιμετωπίσει το ως άνω πρόβλημα. Εν τούτοις η διαλυτική αυτή δραστηριότητα είναι σημαντική για την οικονομία των χωρών αυτών και οιαδήποτε μέτρο ληφθεί για την αντιμετώπιση των περιβαλλοντικών προβλημάτων θα πρέπει να λάβει υπόψη και τη συγκεκριμένη παράγραφο.

Ενα από τα θέματα που τίθεται στο πλαίσιο αυτό είναι, εάν η εξαγωγή πλοίων για διάλυση στις χώρες που αναφέρονται ανωτέρω καλύπτεται από τον κανονισμό του Συμβουλίου (ΕΟΚ) 259/93 της 1ης Φεβρουαρίου 1993(3) ("Κανονισμός για τα φορτία πλοίων"). Για το θέμα αυτό η Επιτροπή παραπέμπει το Αξιότιμο Μέλος του Κοινοβουλίου στην απάντηση που έδωσε στη γραπτή ερώτηση αριθ. Ρ-462/99 του κ. Skinner(4).

Ο Κανονισμός βασίζεται, όπως ορθά παρατηρεί το Αξιότιμο Μέλος του Κοινοβουλίου, στις αρχές της γειτνίασης και της αυτάρκειας σε ότι αφορά τη διάθεση των αποβλήτων. Ωστόσο οι αρχές αυτές δεν ισχύουν για την μεταφορά φορτίων στο χώρο διαδικασίας ανάκτησης. Κατά συνέπεια οι εν λόγω αρχές δεν σχετίζονται με το συγκεκριμένο πρόβλημα εφόσον τα παλαιά σκάφη εξάγονται με στόχο την ανάκτηση υλικών όπως για παράδειγμα την ανάκτηση μετάλλων με στόχο την ανακύκλωσή τους στη χαλυβουργία.

Εντούτοις, ο κανονισμός για μεταφορά φορτίων αποτελεί δεσμευτικό νομικό πλαίσιο για την Κοινότητα, η οποία υποβάλλει τις εξαγωγές παρωχημένων σκαφών σε αυστηρό έλεγχο και διαδικασίες επιτήρησης. Η Επιτροπή επί του παρόντος εξετάζει σειρά θεμάτων που σχετίζονται με την αποτελεσματική τήρηση των ως άνω κανόνων τόσο στο πλαίσιο της κοινοτικής νομοθεσίας όσο και στο πλαίσιο της Σύμβασης της Βασιλείας.

Επί πλέον, το θέμα έχει εγγραφεί στην ημερήσια διάταξη του Διεθνούς Οργανισμού Θαλάσσης. Στο πλαίσιο αυτό, δέον να σημειωθεί ότι μία αποτελεσματική και υψηλού δυναμικού βιομηχανία διάλυσης σκαφών είναι καθοριστικής σημασίας προκειμένου να απομακρυνθούν τα γηράσκοντα και παρωχημένα πλοία από τους ωκεανούς που αποτελούν αφέαυτά σοβαρή απειλή για το περιβάλλον επειδή αυξάνουν τους κινδύνους ατυχήματος στη θάλασσα και θα μπορούσαν να προκαλέσουν σοβαρή θαλάσσια ρύπανση και ανθρώπινες απώλειες, φαινόμενα που θα αντέβαιναν τους στόχους της εκστρατείας για σκάφη υψηλής ποιότητας την οποία τα κράτη μέλη και η Επιτροπή έχουν πλήρως δεσμευθεί να τηρήσουν.

Οσον αφορά την πρόταση του Αξιότιμου Μέλους του Κοινοβουλίου προς την Επιτροπή για σύνταξη σχεδίου οδηγίας, για τα σκάφη στο τελικό στάδιο του κύκλου ζωής τους, ανάλογης προς την υπό εξέταση πρόταση της Επιτροπής για τα οχήματα που βρίσκονται στο τελικό στάδιο του κύκλου ζωής τους, η Επιτροπή αμφιβάλλει κατά πόσο στο στάδιο αυτό ανάλογη ρύθμιση θα ήταν αποτελεσματική προκειμένου να αντιμετωπιστούν τα υφιστάμενα προβλήματα. Η ναυπηγία είναι παγκοσμιοποιημένη δραστηριότητα και το πρόβλημα της διάλυσης των παλαιών σκαφών είναι κατά συνέπεια αναλόγου χαρακτήρα. Ενδεχόμενες λύσεις θα πρέπει να λάβουν υπόψη τη συγκεκριμένη διεθνή πτυχή.

Συμπερασματικά, η Επιτροπή έχει πλήρη επίγνωση των προβλημάτων που αφορούν την ασφάλεια την υγεία και το περιβάλλον και οφείλονται στις δραστηριότητες διάλυσης σκαφών σε τρίτες χώρες. Θα καταβάλλει κάθε δυνατή προσπάθεια προκειμένου να εκμεταλλευθεί τις δυνατότητες που διαθέτει για να συμβάλλει στην ολοκληρωμένη επίλυση των προβλημάτων αυτών.

(1) Βλ. σχετική είδηση στο (ολλανδικό) έντυπο της Greenpeace, αριθ 1, 1999.

(2) COM(97)0358 τελ. - ΕΕ C 337 της 7.11.1997, σελ. 3.

(3) ΕΕ L 30 της 6.2.1993.

(4) ΕΕ C 325 της 12.11.1999, σελ. 116.